OpenLLM-France/wikimedia huggingface dataset:
# Torquat

Torquat és el nom dels següents personatges:
* Manli Torquat (família), família romana
* Gai Bel·lici Torquat, cònsol el 143
* Tit Manli Imperiós Torquat, quatre vegades dictador, cònsol el 347 aC, 344 aC i 340 aC
* Tit Manli Torquat (cònsol 299 aC), cònsol el 299 aC
* Luci Manli Torquat (llegat), llegat el 295 aC.
* Aule Manli Torquat Àtic, cònsol el 244 aC i el 241 aC
* Tit Manli Torquat (cònsol 235 i 224 aC), cònsol el 235 aC i 224 aC fou cònsol
* Tit Manli Torquat (cònsol 165 aC), cònsol el 165 aC
* Aule Manli Torquat (cònsol 164 aC), cònsol el 164 aC
* Aule Manli Torquat (pretor 70 aC), propretor (70 aC)
* Aule Manli Torquat (pretor 52 aC), pretor 52 aC
* Tit Manli Torquat (qüestor), àugur i qüestor el 43 aC
* Luci Manli Torquat (cònsol), cònsol el 65 aC
* Luci Manli Torquat (pretor), pretor el 49 aC
* Manli Torquat (militar), militar romà
* Sant Torquat d'Acci, antic bisbe de Guadix
* Sant Torquat d'Empúries, sant llegendari, suposat bisbe d'Empúries
# D'Coque

El Centre Nacional Esportiu i Cultural conegut com a d'Coque (en luxemburguès: Coque; en francès: Centre National Sportif et Culturel) és un pavelló esportiu a Kirchberg, un barri de la ciutat de Luxemburg, prop de l'aeroport i al sud de Luxemburg. El seu arquitecte va ser Roger Taillibert. Té una superfície de 4.300 m².
El centre d'esports va començar a ésser construït com una addició a la Piscina Olímpica ja construïda, al final de la dècada de 1990.
D'Coque és el recinte esportiu més gran de Luxemburg, estant capaç de rebre 8.300 persones. Alberga exposicions comercials i esdeveniments esportius sota sostre, com ara bàsquet, handbol, gimnàstica i la lluita lliure. Durant els Jocs dels Petits Estats d'Europa de 2013 a Luxemburg, també altres esports, com ara el voleibol, tennis de taula, i natació van ser disputats en les diferents instal·lacions esportives a d'Coque.

## Referències

* ↑ «Presentation» (en francès). Coque. Arxivat de l'original el 2015-09-23. [Consulta: 23 agost 2015].
* ↑ «Activités» (en francès). Coque. Arxivat de l'original el 2015-09-15. [Consulta: 23 agost 2015].
# Raja (desambiguació)

«Raja» té aquests significats:
* Raja (peix), un gènere de peixos
* Raja (títol), un títol nobiliari indi
Viccionari
# Xiuladora fumada

La xiuladora fumada (Colluricincla tenebrosa) és un ocell de la família dels paquicefàlids (Pachycephalidae).

## Hàbitat i distribució

Viu entre la malesa del bosc i vegetació secundària a les illes Palau des de Babeldaob cap al sud fins Peleliu.

## Referències

* ↑ «Xiuladora fumada». Cercaterm. TERMCAT, Centre de Terminologia. Rev. 20/04/2022(català)
# Centre d'Automàtica i Robòtica

El Centre d'Automàtica i Robòtica (CAR) és un institut de recerca a Espanya compartit entre la Universitat Politècnica de Madrid (UPM) i el Consell Superior de Recerques Científiques (CSIC). Els principals camps de recerca són l'enginyeria de control, la percepció artificial i la robòtica. Es va crear el 2009 a partir de l'Institut d'Automàtica Industrial (IAI) del CSIC. La seva seu es troba radicada a Arganda del Rey.
El CAR està finançat per diferents projectes tant de caràcter europeu com a estatal.
Entre els projectes que treballa es troben la resolució de problemes de la conducció autònoma de vehicles terrestres i aeris, com els drons. A l'octubre de 2019 va organitzar i va acollir la International Micro Air Vehicle (IMAV). També tracta amb problemes de robòtica social, participant en projectes com el Robocity 2030 i desenvolupant robots socials com a Doris. Un altre dels camps d'acció és la creació d'exoesquelets, amb la finalitat d'ajudar a nens a tornar a caminar. També treballa en el desenvolupament de la Indústria 4.0.

## Referències

* ↑ «CENTRO DE AUTOMATICA Y ROBOTICA» (en español). [Consulta: 22 octubre 2019].
* ↑ «III. Centros e institutos de investigación en informática (desde 1952)». www.scie.es. Socieda Científica Informática de España. Arxivat de l'original el 2019-10-29. [Consulta: 23 octubre 2019].
* ↑ «Exoesqueletos biónicos, inteligencia artificial aplicada a la industria o vehículos no tripulados: los avances en robótica que salen de Madrid». www.madridiario.es. Madridiario, 12-06-2018.
* ↑ «Nuevo laboratorio de robótica del CSIC para enfermedades neurológicas». La Vanguardia, 07-05-2019.
* ↑ «EUROPEAN PROJECTS» (en anglès). [Consulta: 22 octubre 2019].
* ↑ «NATIONAL PROGRAMS» (en anglès). Arxivat de l'original el 2018-12-03. [Consulta: 22 octubre 2019].
* 1 2 «Autopia: el proyecto que quiere resolver las dudas de la conducción autónoma» (en español), 10-12-2018. [Consulta: 22 octubre 2019].
* ↑ «IMAV2019 Proceedings» (en ingls). [Consulta: 22 octubre 2019].
* ↑ «La International Micro Air Vehicle (IMAV) se celebrará en Madrid» (en español), 29-09-2019. [Consulta: 22 octubre 2019].
* ↑ «Logros INAOE» (en castellà). [Consulta: 23 octubre 2019].
* ↑ «ROBOCITY 2030 - MADRID ROBOTICS DIGITAL INNOVATION HUB» (en español). Arxivat de l'original el 2019-10-22. [Consulta: 22 octubre 2019].
* ↑ «Los robots no son enemigos, nunca sustituirán a los humanos» (en español), 27-05-2016. [Consulta: 22 octubre 2019].
* ↑ «Un nuevo exoesqueleto del CSIC ayuda a caminar a niños con parálisis cerebral» (en español), 12-07-2019. [Consulta: 22 octubre 2019].
* ↑ «El primer niño que aprende a andar con un exoesqueleto: "Es una parte de mi cuerpo"» (en español), 02-07-2019. [Consulta: 22 octubre 2019].
* ↑ «Investigadores del CSIC dan un paso más hacia la cuarta revolución industrial» (en español), 30-05-2018. [Consulta: 22 octubre 2019].
# Barbus calidus

Barbus calidus és una espècie de peix cipriniforme de la família dels ciprínids.

## Morfologia

Els mascles poden assolir els 8,2 cm de longitud total.

## Distribució geogràfica

Es troba a Sud-àfrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Skelton, P.H., 1993. A complete guide to the freshwater fishes of southern Africa. Southern Book Publishers. 388 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cantó de Passais

El cantó de Passais és un cantó francès del departament de l'Orne, situat al districte d'Alençon. Té 8 municipis i el cap es Passais.

## Municipis

* L'Épinay-le-Comte
* Mantilly
* Passais
* Saint-Fraimbault
* Saint-Mars-d'Égrenne
* Saint-Roch-sur-Égrenne
* Saint-Siméon
* Torchamp

## Història

Llista dels consellers generals successius :
| Data d'elecció | Identitat | Partit |
| 1945-1964 | M. Lévêque | RPF, després Divers droite |
| 1964-1998 | Charles Bancourt | CD, després Divers droite |
| 1998- | Christophe Gallienne | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 6.134 | 5.724 | 5.159 | 4.801 | 4.283 | 3.833 | 3.640 |
| A partir de 1990: Població sense dobles comptes |||||||
# Iermakovka (Krasnoiarsk)

* Per a altres significats, vegeu «Iermakovka».
Iermakovka (en rus: Ермаковка) és un poble del krai de Krasnoiarsk, a Rússia, segons el cens del 2010 tenia 3 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Torre Calsina

La Torre Calsina és una torre del municipi de Roses (Alt Empordà) protegida com a bé cultural d'interès local.

## Descripció

Situada a l'oest del nucli urbà, dins una finca que forma cantonada entre el carrer Francesc Eiximenis i Joanot Martorell. Es tracta d'una torre de planta circular atalussada a la que, modernament, se li va adossar un edifici de planta irregular que presenta un aspecte de ruïna i abandonament total. La torre presenta el parament de la planta baixa bastit amb pedra sense treballar, lligada amb morter de calç. En canvi, la planta pis està bastida amb maons i arrebossada, probablement refeta posteriorment. Les obertures són rectangulars. A la planta baixa s'ubica la porta, orientada a llevant, i al primer pis, dues finestres.

## Història

L'any 1543, Roses pateix un greu atac per part dels pirates i això fa que l'emperador Carles I doni el permís per a la construcció de la Ciutadella. El 1554, el futur rei Felip II ordena la construcció de dues torres fora del recinte de la Ciutadella, però immediatament adjacents a ella, que van substituir les dues enderrocades pels temporals de 1421. Aquestes torres, avui conegudes amb els noms de Torre Calsina i Torre Quimeta, van transformar-se en molins de vent, tal com apareixen en un gravat francès de 1693. Tot i això, sabem que durant el setge a la Ciutadella per part de les tropes franceses durant la Guerra Gran (1793-1795), es va instal·lar en aquest lloc una bateria que s'anomenava "de los Molinos". A principis del segle XX es van adequar com habitatges.
El 27 de maig de 2002 van rebre la protecció de BCIL després d'haver estat a punt de desaparèixer per tal de fer nous edificis. La comissió Territorial de Girona creu que són dos elements importants pel coneixement del funcionament de la ciutadella i insta a l'ajuntament a la seva protecció.

## Referències

* 1 2 3 4 «Torre Calsina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Raja Ahmad Xah

Raja Ahmad Xah fou un efímer sobirà farúquida de Khandesh, fill i successor de Miran Muhàmmad Xah I quan aquest va morir el 4 de maig de 1537. Era també nominal sultà de Gujarat del qual el seu pare encara no havia pres possessió.
Era menor i fou proclamat pels nobles però Miran Mubarak II, germà del difunt Miran Muhammad Xah I el va deposar immediatament (al cap de pocs dies o setmanes)

## Bibliografia

* Abu l Fazl, Ain-i-Akbari, Vol. II, traducció de H.S. Jarrett, revisió de J.N. Sarkar, editat per The Asiatic Society, Calcutta, 1949, reimprès 1993.
* H. Beveridge, The Akbarnama of Abu'l Fazl, Vol. III, editat per The Asiatic Society, Calcutta, 1939, reimprès 2000
* Radhey Shyam, The Kingdom of Khandesh, editat per Idarah-i-Adabiyat-i-Delli, Delhi, 1981
# Àhmad ibn Yússuf al-Mustaín

* No s'ha de confondre amb Àhmad ibn Yússuf o Àhmad ibn Yússuf al-Misrí.
Abu-Jàfar Àhmad ibn Yússuf ibn Hud al-Mustaín bi-L·lah (àrab: أبو جعفر أحمد بن يوسف بن هود المستعين بالله, Abū Jaʿfar Aḥmad ibn Yūsuf ibn Hūd al-Mustaʿīn bi-Llāh), més conegut com a Àhmad (II) ibn Yússuf al-Mustaín (II), Àhmad II o al-Mustaín (II), fou emir de Saraqusta del 1085 a 1110. Membre de la dinastia dels Banu Hud, va succeir el seu pare Yússuf ibn Àhmad al-Mútaman. Va portar el làqab de Sayf-ad-Dawla.
El 1085 els aragonesos van assetjar Wasqa (Osca), on va morir Sanç I d'Aragó i Pamplona, i la primavera de 1086, Alfons VI de Lleó va posar setge a Saragossa i davant aquesta circumstància, els reis de les taifes van demanar ajuda als almoràvits i l'emir Yússuf ibn Taixfín desembarca a al-Yazira al-Jadrā en auxili dels febles reis musulmans el 30 de juliol i l'arribada de l'exèrcit de l'emir almoràvit Yússuf ibn Taixfín el va obligar a retirar-se Yússuf va deixar el regne als Banu Hud per fer-lo servir de tampó entre ell i els regnes cristians. Sanç I d'Aragó i Pamplona va morir a Wasqa, que continuava assetjada el 1094, però els aragonesos finalment van derrotar a Ahmed II a la batalla de les planes d'Alcoraz el novembre de 1096, prenent la ciutat.
Va morir en combat a la batalla de Valtierra contra les tropes d'Alfons el Bataller el 24 de gener de 1110. El va succeir el seu fill Abd-al-Màlik ibn Àhmad Imad-ad-Dawla.

## Referències

* ↑ Lévi-Provençal, Évariste; García Gómez, Emilio. El Siglo XI en primera persona. Las memorias de Abd-Allah, último rey Zirí de Granada (en castellà). Alianza Editorial, 1980, p. 200. ISBN 8420630578.
# Can Roig (Palafrugell)

Can Roig és una obra de Palafrugell (Baix Empordà) protegida com a Bé Cultural d'Interès Local.

## Descripció

Casal situat al sector de ponent del petit nucli de Santa Margarida. Can Roig consta de diverses dependències. La casa està encarada a migdia i consta de dues plantes i tres crugies amb el carener perpendicular a la façana i teulada a doble vessant. Les obertures són rectangulars, amb marc de pedra i llindes monolítiques, ampits motllurats a les finestres. La porta es troba a l'eix central i al pis hi ha tres finestres idèntiques. L'interior conserva força l'estructura original.
Les altres dependències han estat força modificades. Destaca la pallissa afegida a la casa i dona continuïtat a la façana de llevant. Es tracta d'un edifici rectangular amb planta baixa coberta amb volta, amb façana oberta a la part superior. La teulada és a doble vessant i descansa en una enorme jàssera que és un tronc molt gruixut, gairebé sense polir. La resta de dependències envolten un petit pati. A la banda de tramuntana hi ha un edifici alt, amb teulat de doble vessant i amb un sol espai interior que fa funcions de magatzem i pallissa. És obert mitjançant una arcada vers ponent davant de l'era.
La seva estructura data de 1932, tal com indica la inscripció del mur nord, però s'observa parament més antic. A les llindes hi ha diverses inscripcions. A la porta hi diu "JOAN ROIG ME FECIT/1752", a la finestra de la façana s'hi pot llegir "LO RT MART ROIG /1719" i a la finestra del mur oest hi ha els números "1719".

## Història

En censos i talles dels segles XVII i XVIII a Santa Margarida hi figuren can Roig i el Ros d'en Roig, a més de les altres tres cases: can Borrull, mas Espanyol i can Codina

## Referències

* 1 2 3 4 «Can Roig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Iermakovo

«Iermakovo» té aquests significats:
* Iermakovo (Marí El), localitat de la República de Marí El, a Rússia
* Iermakove (Crimea), localitat de la República Autònoma de Crimea a Ucraïna
# Torre Cap Roig (Oriola)

La Torre Cap Roig és un edifici històric de la ciutat d'Oriola, al País Valencià. Data del segle xvi i té la categoria de Bé d'Interés Cultural amb el codi 03.34.099-014.
Es tracta d'un torre de guaita ubicada al sud del cap Roig que li dona nom, a sobre d'un turó a 20 metres sobre el nivell del mar, al costat de la línia de costa. Per les seues característiques, es considera que es va construir al segle xvi.
És un edifici de planta cilíndrica amb un diàmetre d'11-12 metres, i 18 metres d'altura. L'exterior és lleugerament inclinat tot formant talús de tres metres des de la base. Està feta amb mamposteria, amb coberta de morter de ciment i pintada de blanc. El remat és una línia contínua, poc significativa. Té l'entrada a tres metres: un xicotet espai disposat en la generatriu més interior respecte la línia de costa.
Amb la restauració s'hi va emblanquinar la superfície, una alteració respecte la tipologia d'aquesta mena de torres.
* Torre de Cap Roig, l'altra cara.
* Canó davant la torre.

## Referències

* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=1803.
* ↑ Fitxa BIC de la Torre Cap Roig
# Clarksville (Idaho)

Clarksville és una comunitat no incorporada al comtat de Kootenai (Idaho, Estats Units). Clarksville és a la riba sud del llac Hayden, 6 milles (9.7 km) al nord-nord-est de Coeur d'Alene. El 1960 a Clarksville hi vivien 44 persones.

## Referències

* ↑ «World Book Encyclopedia». A: (en anglès). I. Field Enterprises Corporation, 1960.
# Żywiec (cerveseria)

La Cervesera Żywiec és una fàbrica de cervesa fundada el 1852 per la família dels Habsburg a Żywiec (en alemany Saybusch), en aquell moment era la Galítzia, de l'Imperi Austrohongarès i ara és la Silèsia de Polònia. L'empresa fou nacionalitzada després de la Segona Guerra Mundial. Gropa Żywiec SA es compon de quatre cerveseries principals: Żywiec, Elbrewery, Lezajsk i la cerveseria de Wark. Actualment és propietat majoritària del Grup neerlandès Heineken (Heineken International Beheer BV), amb una participació del 61%.

## Història

Fundada el 1852, va començar elaborant cervesa el 1856. Construït i en un principi propietat de l'arxiduc Albert, duc de Teschen i el seu germà petit, Carles Ferran, Arxiduc d'Àustria, la van denominar en un principi "Żywiec arxiducal Cerveseria". Va romandre en mans dels Habsburg fins a la nacionalització després de la Segona Guerra Mundial en el marc de la Polònia comunista. A principis del decenni de 1990 un procés judicial es va iniciar per part dels decendents dels amos originals, que van demandar el govern polonès i van exigir 77.000.000 $ com a indemnització per la nacionalització i l'ús del nom de la família dels Habsburg i l'escut d'armes amb una finalitat comercial. El cas es va resoldre fora dels tribunals amb unes condicions que no es van revelar, el desembre de 2005.

## Productes

La cerveseria produeix diverses marques de cervesa, generalment del tipus lager pàl·lida amb diferents intensitats des de 10,5° a 14° o, cosa que és equivalent, 4-6% d'alcohol. Els tipus són:
* Żywiec Full una lager pàl·lida
* Żywiec Porter una Baltic porter
* Żywiec Full Light una lager pàl·lida light

## Enllaços externs

* Web oficial de Żywiec
* Żywiec Group
* Museu de la cervesa (alemany)

## Referències

* ↑ «Newspaper article about the brewery, Gazeta Wyborcza (Katowice), 7 November 2006 (polonès)». [Consulta: 3 octubre 2007].
* ↑ "Żywiec" entrada a Encyklopedia Galicyjska de Leszek Mazan de 1998 (isbn 83-85931-06-6)
* ↑ Radio Free Europe report, 14 desembre 1999«Friar Sues State Treasury Over Sold Brewery». [Consulta: 8 octubre 2007].
* ↑ Podpisano porozumienie pomiędzy Habsburgami i żywieckim browarem (polonès)
* ↑ «Beer Battle Comes to a Head». [Consulta: 3 octubre 2007].
# Catalina Foothills

Catalina Foothills és una concentració de població designada pel cens dels Estats Units a l'estat d'Arizona. Segons el cens del 2000 tenia 53.794 habitants.

## Demografia

Segons el cens del 2000, Catalina Foothills tenia 53.794 habitants, 23.948 habitatges, i 15.590 famílies La densitat de població era de 467,1 habitants/km².
Dels 23.948 habitatges en un 24,6% hi vivien nens de menys de 18 anys, en un 57,3% hi vivien parelles casades, en un 5,6% dones solteres, i en un 34,9% no eren unitats familiars. En el 28,8% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,76.
Per edats la població es repartia de la següent manera: un 19,9% tenia menys de 18 anys, un 6,4% entre 18 i 24, un 23% entre 25 i 44, un 31,8% de 45 a 60 i un 19% 65 anys o més.
L'edat mediana era de 45 anys. Per cada 100 dones de 18 o més anys hi havia 91 homes.
La renda mediana per habitatge era de 65.657 $ i la renda mediana per família de 82.675 $. Els homes tenien una renda mediana de 61.697 $ mentre que les dones 37.077 $. La renda per capita de la població era de 42.006 $. Aproximadament el 2,4% de les famílies i el 4,3% de la població estaven per davall del llindar de pobresa.

## Poblacions més a prop

El següent diagrama mostra les poblacions més a prop.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Catalina Foothills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- Catalina Foothills». American Fact Finder. Oficina del Cens dels Estats Units, 12-01-2010.
# BBC Pacific Quay

BBC Pacific Quay és el complex televisiu i radiofònic de BBC Scotland, i està situat a Pacific Quay, Glasgow. Inaugurat pel llavors primer ministre Gordon Brown l'agost del 2007, els estudis són el centre de la televisió, la ràdio i els serveis virtuals de BBC Scotland, així com la seu de la BBC a Escòcia.
Els estudis es troben al costat del Glasgow Science Centre, i a l'altra banda del riu del Scottish Exhibition and Conference Centre. També estan molt a prop de la cadena comercial STV. El nou edifici és un dels més moderns, avançats i amb tecnologia televisiva digital del món, i es completa amb la primera redacció de la BBC amb capacitat HD.
El complex també conté 6 estudis de ràdio, que utilitzen, entre d'altres BBC Radio Scotland i BBC Radio nan Gàidheal.

## L'edifici

El projecte de 72 milions de lliures a la vora del riu Clyde a Glasgow va ser dissenyat per Chipperfield Architects, encara que Keppie Architects en va agafar les regnes a finals de 2004. És l'espai més gran d'enregistrament televisiu que s'ha construït mai a Escòcia i té una àrea de 782 m², amb una grada retràctil amb capacitat per 320 espectadors, encara que l'estudi té capacitat màxima per asseure 338 persones. L'Estudi A, on s'enregistren molts espectacles en prime time, és l'estudi més gran de televisió de tot el Regne Unit fora de Londres.

## Programació de l'estudi

| Programa | Estudi | Presentador | Canal |
| Jet Set 2012 | A | Eamon Holmes | BBC One |
| A Question of Genius | A | Kirsty Wark | BBC Two |
| The Review Show | A | Kirsty Wark | BBC Two |
| The Kids Are All Right | A | John Barrowman | BBC One |
| Hole in the Wall | A | Anton du Beke, Joe Swash i Austin Healy | BBC One BBC HD |
| The Old Guys | A | Jane Asher, Roger Lloyd-Pack and Clive Swift | BBC One |
| This Time Tomorrow | A | Tess Daly | BBC One |
| Children in Need | A | Jackie Bird, Des Clarke & Nicky Campbell | BBC One Scotland |
| Hogmanay Live | A | Jackie Bird | BBC One Scotland |
| Postcode Challenge | A | Carol Smillie | STV |
| Carrie and David's Popshop | A | Carrie Grant and David Grant | CBeebies |
| Eggheads | A | Dermot Murnaghan & Jeremy Vine | BBC Two |
| Dè a-nis? | B | Siobhan MacInnes, Calum MacAulay & Eilidh MacLennan | BBC Alba / BBC Two Scotland |
| The Culture Show | B | Lauren Laverne & Mark Kermode | BBC Two |
| Barail Bhoireannach | B | Cathy MacDonald | STV |
| Sportscene | B | Dougie Donnelly, Stuart Cosgrove & Richard Gordon | BBC One Scotland / BBC Two Scotland |
| Reporting Scotland | C | Jackie Bird & Sally Magnusson | BBC One Scotland |
| Newsnight Scotland | C | Gordon Brewer, Glenn Campbell & Sally Magnusson | BBC Two Scotland |
| Sportscene Results | C | David Currie & Jonathan Sutherland | BBC One Scotland / BBC Two Scotland |
| The Politics Show Scotland | C | Glenn Campbell | BBC One Scotland |
| The Weakest Link | A | Anne Robinson | BBC One |
| An Là | C | Iain MacLean, Angela MacLean | BBC Alba |

## Referències

* ↑ «Sir David Alan Chipperfield CH Receives the 2023 Pritzker Architecture Prize». anglès: The Pritzker Architecture Prize, 07-03-2023. [Consulta: 27 abril 2024].